# Notat

|  |  |  |  |
| --- | --- | --- | --- |
| **Til:** | Helse- og sosilakomiteen, byrådsavdelingen | **Dato:** | Dokdato |
| **Fra:** | Rektor ved Bjørnholt vgs Else Birgitte Roscher-Nielsen | **Vår ref** | Doc nr |
| **Saksbeh:** |  | **Arkivnr** | Arkivkoder |
| **Telefon:** |  |  |  |

|  |
| --- |
| Invitasjon til høring i helse- og sosialkomiteen mandag 18. juni kl. 10.00 - 14.00 om ungdomskriminalitet, utenforskap og utrygghet |

Som rektor på Bjørnholt vgs har jeg mange veldig flotte elever. Nesten alle våre elever er norske, men veldig mange har foreldre som er født i et annet land. Mange står derfor mellom to kulturer. Noe som kan være berikende, men også utfordrende. Som rektor ser jeg for mange elever som får et nedarvet utenforskap, samt at enkelte elever også har for sterke bånd inn mot kriminelle miljøer.

**Hva kan jeg som rektor gjøre for å lage et inkluderende-, mestrende- og trygt læringsmiljø for alle våre elever? Hvordan kan vi som skole skape et skolemiljø som gir tilhørighet til skolen, hvor det er trygt å være og godt å lære?**

Skolen skal bidra gjennom å frambringe elever som får læreplasser eller studiplasser, som igjen fører til en varlig tilknytning til arbeidslivet. Det å bli skattebetaler og bidragsyter er det virkelige beviset på integrering. Tillit til at alle må bidra og at pengene går til noe som er relevant for deg. Systemet må oppleves som nyttig og rettferdig. Dette gjør at våre elever blir morgendagens bidragsytere.

For å lykkes med oppdraget må vi alle bidra. Etter min erfaring er det tre områder som er avgjørende for å lykkes med arbeidet mot utenforskap:

* Trygg skole med gode relasjoner mellom oss alle
* Godt læringsmiljø
* Tverretatlig samarbeid

Ved skolen har vi hatt utfordringer med å skape trygghet og et godt læringsmiljø. Det var flere uønskede hendelser, trusler og vold. For å motvirke utviklingen satte vi inn tiltak som fungerer godt sammen, slik at vi kan ha en skole der det er trygt å være og godt å lære.

For snart 3 års siden innførte vi aktivitetstilsyn. Det vil si at ansatte på skolen bruker ca 90 minutter hver uke på å være i fellesarealer for å snakke med elever. Dette har en veldig god effekt fordi vi skaper gode og vennlige relasjoner mellom lærere, andre ansatte og elever. Slik tas eventuelle konfliktsituasjoner raskt ned, fordi vi kjenner hverandre og er tilgjengelige, slik at vi kan forhindre situasjoner i å oppstå. Dette har fungert godt som systematisk tiltak de siste 3 årene.

Vi har hatt færre uønskede hendelser, vold og trusler og elevundersøkelsen viser en framgang i elevenes opplevelse av læringsmiljøet. Så når vi sier at læringsmiljøet på skolen er bedre enn det var for 3 år siden så er dette vår opplevelse og vi kan underbygge erafringen med målinger.

I tillegg til aktivitetstilsynet innførte vi fra høsten 2017 adgangsregistrering/kontroll. Alle elever og ansatte har kort og kode til skolen, slik det er vanlig på arbeidsplasser i Oslo. Vi har også en vennlig vakt sittende i inngangspartiet, som smiler og hilser alle veldkomne. Dersom du er besøkende eller har glemt kortet ditt registres du og slippes inn. Vi har fått kontroll på at de som er tilstede i bygget har noe her å gjøre og hindret uvedkommende å gå rett inn i skolen for å "ta" elever, eller lage uro.

Tilsynet og adgangskontrollen fører til at det har blitt tryggere på skolen. Det gir oss bedre anledning til å fokusere på elevenes læring. Flere av våre elever starter på videregående skole uten ståkarakterer i fagene, eller med fritak for karakter. Dette gjør det ekstra vanskelig å fullføre og bestå fagene. Det som er trist er at flere av våre elever har 10 års erfraing fra å føle seg mer eller midre mislykket i skolen. Dette bruker vi mye tid på å endre. Et av tiltakene vi har iverksatt er å opprette et eget læringssenter, NoMa, med dyktige lærere som samarbeider med faglærerne om å lage tilpasset undervisning for elevene. Elevene kan komme til NoMa for å få kurs, gjennomføre kartlegginger eller få oppfølging i liten gruppe. Der det er hensiktsmessig går NoMa lærerne inn i klasserommet og vi har et tolærersystem. Lærerne jobber sammen for å hjelpe elevene med å lykkes, men de kan ikke klare det alene. For at elevene skal være i posisjon til å ta i mot ny kunnskap må de grunnleggende behovene være dekket.

Våre lærer, rådgivere og miljøarbeidere følger opp den enkelte elev gjennom samtaler, tilbakemeldnger og framovermeldinger, vi ringer og sender sms. Elevene og lærere har jevnt over svært god kontakt. Vi har de siste 3 årene satset stort på å bygge opp en avdeling for Elevtjeneste, med miljøarbeidere og rådgivere. Skolen har pr i dag 4 miljøarbeidere og 4 rådgivere. Ved vår skole er vi også så heldige at vi har to helessøstre og en klinisk pedagog som er ansatt i bydelen, men har sitt virke ved skolen. En storsatsing på laget rundt eleven. Vi bruke store deler av våre ressurser på forebyggende- og oppfølgende arbeid.

Tverreatlig samarbeid med politi og bydel/barnevern er også viktig. Vi må sammen utgjøre et solid rammeverk rundt elevene, slik at de kan utvikle seg godt.

**Hva kan vi gjøre på systemnivå for å skape en enda bedre videregående skole?**

Til tross for alle de gode tiltakene som er iverksatt ser jeg som rektor på Bjørnholt, at vi ville hatt bedre forutseninger for å drive god skole, dersom følgende ble endret:

* Elever burde bestå 10 årig skole for å få rettigheter til vgs
* Minstekrav for å tas inn på Studiespesialiserende tilbud med ekempelvis 30 ( forskning sier 36) grunnskolepoeng
* Elever som fritas fra karakterer i ungdomsskolen må sirkres god opplæring i ungdomsskolen.  
  Når elevene har fritak for karakter, er vår erfaring at de ofte nesten aldri har deltatt i opplæringen heller. Vår erfaring er at enkelte elever starter i vgs uten kunnskaper i engelsk, forde det har vært gitt fritak, slik er det også for noen i matematikk. Denne praksisen gjør mange elever til skoletapere.
* 11. skoleår for elever med fokus på grunnleggende ferdigheter i fagene samt sosial trening, etter dansk modell. Dette for at eleven er i stand til å møte de krav som både faglig og sosial fungering krever, i videregående skole.
* I dag er fagbrev minste utdanningsnivå i Norge. Det krever eksempelvis at elevene kan bestå en skriftlig eksamen i matematikk, engelsk eller norsk. Vi trenger derfor alternative veier for ungdom som har fullført grunnskolen og ikke er klar for mer skole, men som ønsker en vei inn i arbeidslivet.

**Oppsummert vil jeg si at det er for mange elever i videregående skole i Oslo som er tatt opp i ordinære løp, men uten faglige forutsetninger for å bestå. Vi må sammen utvikle bedre alternativer.**

Når vi har elever som starter i vgs uten de nødvendige forutsetninger for å lykkes, så setter vi ved Bjørnholt vgs inn alt vi har av tiltak for å avhjelpe situasjonen, men ofte er dette ikke tilstrekkelig. Enkelte elever har en årelang erfaring med å mislykkes og har derfor funnet alternative arenaer for å hevde seg. Det er jo slik at alle, både barn, ungdom og voksne, gjerne vil lykkes. På strukturnivå har vi som samfunn sytstemer som fører til utestengelse eller manglende mestring når eleven kommer i vgs. Da er veien ofte kort til adferdsutfordringer, og for noen, utenforskap og kriminalitet.

Skolen en en arena for opplæring og utdanning, men også for samfunnsbygging. For å bli en godt integrert voksen trenger du et arbeid å gå til. Dersom vi som skole skal lykkes leverer vi unge som får læreplass og kommer inn i arbeidslivet gjennom kontakter som knyttes i praksis, eller som tar høyere utdanning og kommer inn i arbeidslivet gjennom karakterer og sertifisering. Å bli skattebetalerere er vårt endelige mål for eleven. Slik er de sikret trygge og gode liv som en del av et fellesskap og som bidragsytere. Fremtidig borgere som har tillit til at systemet vil dem vel. Dette hindrer kriminalitet og utenforskap.

|  |  |
| --- | --- |
|  |  |
|  |  |